Visit Site
Recommended byColombia
సోమవారం భద్రతా దళాలు కశ్మీర్‌లో 12 మంది ఉగ్రవాదులను మట్టుబెట్టిన తరవాత అఫ్రిది తన ట్వీట్‌కు పనిచెప్పాడు. కశ్మీర్ లోయలో అలజడి సృష్టించేలా వివాదాస్పద వ్యాఖ్యలు చేశాడు. కశ్మీర్‌ ప్రజల పరిస్థితి దారుణంగా ఉందని, వారిపై తీవ్రంగా అణచివేత కొనసాగుతోందంటూ భారత్‌పై అక్కసు వెళ్లగక్కాడు. యూఎన్‌, ఇతర అంతర్జాతీయ సంస్థలు ఏం చేస్తున్నాయి? అని ప్రశ్నిస్తూ ట్వీట్‌ చేశాడు. దీంతో మన క్రికెటర్లు అఫ్రిదిపై ఎదురుదాడికి దిగారు. తొలుత భారత మాజీ ఓపెనర్ గౌతం గంభీర్.. అఫ్రిదిపై నిప్పులు చెరిగాడు.
Appalling and worrisome situation ongoing in the Indian Occupied Kashmir.Innocents being shot down by oppressive re… https://t.co/AmMmTjCZTM
&mdash; Shahid Afridi (@SAfridiOfficial) 1522743677000
గంభీర్ ట్విట్టర్ ద్వారా స్పందిస్తూ.. అసలు అఫ్రిదికి యూఎన్ అంటే ఏంటో తెలుసా? అని ప్రశ్నించాడు. అఫ్రిది డిక్షనరీ ప్రకారం యూఎన్ అంటే అండర్ నైన్టీన్ అని, అదే అతడి మానసిక పరిపక్వత అని మండిపడ్డాడు. తాజాగా భారత కెప్టెన్ విరాట్ కోహ్లీ, దిగ్గజ ఆటగాడు, మాజీ కెప్టెన్ కపిల్ దేవ్ కూడా అఫ్రిది ట్వీట్‌పై స్పందించారు. ‘ఒక భారతీయుడిగా నా దేశానికి ఏది ఉత్తమమైనదో దాన్నే వ్యక్తపరచాలి. నా ఆలోచనలు ఎప్పుడూ దేశ ప్రయోజనం కోసమే ఉంటాయి. దేశానికి వ్యతిరేకంగా ఉన్న వాటికి నేను ఎన్నటికీ మద్దతు ఇవ్వబోను. నా మొదటి ప్రాధాన్యత దేశానికే ఇస్తాను’ అని కోహ్లీ పేర్కొన్నాడు. ‘అసలు అతను ఎవరు? అతనికి మనం ఎందుకు ప్రాముఖ్యత ఇవ్వాలి? ఇటువంటి వాళ్లకు ప్రాముఖ్యత ఇవ్వాల్సిన అవసరం ఎంతమాత్రం లేదు’ అని కపిల్ దేవ్ ఆగ్రహం వ్యక్తం చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.